Í dag föstudaginn 20. desember var síðasti dagur í skólanum fyrir jól . Þá voru haldnar jólaskemmtanir . Nemendur úr 4. bekk sýndu helgileik og nemendur í 7. bekk sáu um skemmtiatriðin . Buðu þeir upp á glæsilega leiksýningu en inn í hana fléttuðust fjölbreytt og skemmtileg atriði sem innihéldu m.a. söng , dans og hljóðfæraleik . Að sjálfsögðu var dansað í kringum jólatré og tveir kátir jólasveinar litu inn á ballið og sprelluðu og sungu með . Umsjónarkennarar lásu jólasögu fyrir nemendur og kvöddu þá og þökkuðu samstarfið í heimastofu áður en allir héldu kátir og glaðir í jólaleyfi . Myndir frá jólaskemmtuninni eru komnar í myndasafn skólans og hér má nálgast myndband með sýnishornum af glæsilegum skemmtiatriðum nemenda í 7. bekk . Starfsfólk Hofsstaðaskóla óskar foreldrum , nemendum og aðstandendum þeirra gleðilegra jóla og farsæls komandi árs .